proxectonos/corpus_dominio_legal_administrativo_tmp huggingface dataset:
15/05/2012 | Administración LocalMunicipal
Ferrol
Policía Local
Notificacións de denuncia do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009 de 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicación. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1º) a renuncia a formular alegacións, 2º) a terminación do procedemento e firmeza da sanción o día do pagamento, sen necesidade de dictar resolución expresa, e 3º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. "Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de NovaGalicia Banco; 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; 3) Mediante xiro posta facendo constalo nº de expediente, matrícula, nome do infractor; este xiro dirixirase ao IMFACOFE sito nas dependencias do Concello de Ferrol, sito na Praza de Armas s/n, 15402 Ferrol (A Coruña)" Ferrol a 02 DE MAYO DE 2012 O Instrutor do Procedemento Jose Antonio Chao Cabana
15/05/2012 | Administración LocalMunicipal
Dumbría
Anuncio de licitación

1. ENTIDADE ADXUDICATARIA. Concello de Dumbría.2. OBXECTO DO CONTRATO: Desenvolvemento sostible da zona costeira de acceso á Fervenza do Ezaro 3. PRAZO DE EXECUCIÓN: tres meses.4. TRAMITACIÓN E PROCEDEMENTO DE ADXUDICACIÓN a) Tramitación: urxente. b) Procedemento: ABERTO con multiplicidade de CRITERIOS.5. ORZAMENTO DE LICITACIÓN A) Orzamento sen I. V. E.: 293.715,08 € B) Imposto sobre o Valor Engadido (I. V. E.): 52.868,71 € C) Orzamento TOTAL (A+B): 346.583,79 € 6. GARANTÍA PROVISIONAL: non se esixe.7. GARANTÍA DEFINITIVA: 5% do importe da adxudicación I. V. E. excluído.8. REQUISITOS ESPECÍFICOS DO CONTRATISTA: Clasificación: Grupo G, Subgrupo 6 Categoría C.9. PRESENTACIÓN DE OFERTAS OU DAS SOLICITUDES DE PARTICIPACIÓN: Data límite de presentación de ofertas: nas horas de oficina de 8.00 a 15.00 horas, no rexistro xeral do Concello, dentro do prazo de 13 días naturais contados dende o seguinte ao da publicación deste anuncio no BOP.10. INFORMACIÓN: www.dumbria.com 981 744001 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. Dumbría, 10 de maio de 2012. O Alcalde acctal, Elena Aurelia Darvin Almarcha Bernal Quiros.
02/05/2012 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Provinciais
Aprobación da anualidade 2012 do Plan de cooperación cos concellos (PCC)

O Pleno da Deputación Provincial da Coruña, na sesión ordinaria que tivo lugar o vinte e sete de abril de dous mil doce (27/04/2012), acordou a aprobación do asunto que de seguido se menciona:. Aprobación da anualidade 2012 do Plan de cooperación cos concellos (PCC) O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Provinciais. A Coruña, 27 de abril de 2012 O presidente O secretario xeral Diego Calvo Pouso José Luis Almau Supervia
02/05/2012 | Administración LocalMunicipal
Outes
Anuncio do padrón do lixo do 2º trimestre de 2012 para a súa publicación ordinaria no BOP

A Xunta de Goberno Local deste Concello, en sesión de 23 de abril de 2012, aprobou o padrón de contribuíntes da taxa polo servicio de recollida de lixo do 2º trimestre de 2012, composto por un total de 3.490 recibos, comenzando por Carlos Ulises Bilaly Verjel Pagnon, Domingo, e rematando por Maria Joanna Trallero Kocharyan, Nikolay Ivanov Cherubini Molledo. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 25 de maio ata o día 25 de xullo de 2012. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 24 de abril de 2012. O ALCALDE, Asdo.: Carlos Enrique López Crespo.
02/05/2012 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Expediente de modificación de créditos nº 2/2012 de aprobación polo Pleno

Na sesión plenaria celebrada o día 27 de abril de 2012, a Corporación provincial acordou aprobar inicialmente o Expediente de modificación de créditos nº 2/2012. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, ó expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 27 de abril de 2012 O PRESIDENTE, O SECRETARIO XERAL, Asdo.: Diego Calvo Pouso Asdo.: José Luis Almau Supervía
02/05/2012 | Administración LocalMunicipal
Narón
Intervención
Edicto aprobación dos padróns de contribuíntes polo servizo de axuda no fogar-dependencia e libre concorrencia, correspondente ao mes de decembro de 2011

A Xunta de Goberno Local, en sesión celebrada o día 12 de abril de 2012, adoptou entre outros o acordo seguinte: 1.- Aprobar o padrón de contribuíntes pola prestación do servizo de axuda no fogar- libre concorrencia, correspondente ao mes de decembro do ano 2011: que comenza por STANEK MESQUITA, BEGOÑA CARMEN e remata por DE LABASTIDA, ADRIAN AUREL EL AAKEL FERNANDEZ, cun total de 43 usuarios atendidos, cun importe de 811,20 euros.2.- Aprobar o padrón de contribuíntes pola prestación do servizo de axuda no fogar- dependencia, correspondente ao mes de decembro do ano 2011: que comenza por RANGELOV PENCIUC, SANJAY e remata por LORETO CARMEN GOROSTIZA LIRON, Georgeta Bentabol Cavero, cun total de 101 usuarios atendidos, cun importe de 6.912,88 euros.3.- De acordo co disposto no artigo 75 da ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 102 da Lei Xeral Tributaria 4.- Durante dito prazo os interesados poderán examinar os padróns e interpoñer contra os mesmos e ante a Xunta de Goberno Local o recurso de reposición previo ao contencioso - administrativo a que se refire o artigo 108 da Lei 7/1985.5. - A cobranza das taxas aprobadas verificarase na forma e período que se establecen nas respectivas ordenanzas reguladoras. Narón, 12 de abril de 2012 O Alcalde José Manuel Blanco Suárez
02/05/2012 | Administración LocalMunicipal
A Coruña
Área de Facenda e Administración Pública
Contratación
Anuncio de procedemento referencia. L-2/2012

1. Entidade adxudicadora: Excmo. Concello de A Coruña. a) Dependencia que tramita o expediente: Unidade de Subministracións. B) Número de Expediente: L-2/2012 2. Obxecto do contrato: Limpeza do edificio da xefatura da Policía Local.3. Tramitación: ordinaria. Procedemento: aberto con diversos criterios de adxudicación.4. Orzamento base de licitación: 92.421,47 € anuais, IVE incluido.5. Garantía provisional: non se exise.6. Obtención de documentación e información: a) web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: suministros@coruna. es. d) Dirección: Plaza de María Pita, 1-2º. 7. Clasificación: Grupo U Subgrupo 1 Categoría A 8. Presentación de proposicións: a) Prazo: ata o día 22 de maio de 2012 ás 13.00 h. No caso de resultar sábado o día de finalización do prazo, quedará este automáticamente prorrogado ó día hábil seguinte. b) Documentación a presentar: Véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura das proposicións técnicas e económicas: a) Lugar: veáse punto 6. b) Data e hora: publicarase no taboeiro de anuncios de contratación e/o Perfil do Contratante 10. Outras informacións: Véxase prego de cláusulas administrativas.11. Gastos de anuncios: a cargo do adxudicatario. A Coruña, a 19 de abril de 2012 A Tte. Alcalde de Contratación Isaac Luis Maceo Taengua
02/05/2012 | Administración LocalMunicipal
Melide
Conta xeral exercicio 2011

Informada a Conta Xeral do orzamento do Concello de Melide do ano 2011 pola Comisión Especial de Contas na sesión do 23 de abril de 2012 expónse ao público durante o prazo de 15 días durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, de 2 de abril así como do artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Melide, 23 de abril de 2012 A alcaldesa Mª Ángeles Vázquez Mejuto
02/05/2012 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Provinciais
Aprobación do Plan provincial de cooperación ás obras e servizos de competencia municipal (POS) 2012

O Pleno da Deputación Provincial da Coruña, na sesión ordinaria que tivo lugar o vinte e sete de abril de dous mil doce (27/04/2012), acordou a aprobación do asunto que de seguido se menciona:. Aprobación do Plan provincial de cooperación ás obras e servizos de competencia municipal (POS) 2012 O que se expón ó público por un prazo de dez días, que se contarán dende o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Provinciais. A Coruña, 27 de abril de 2012 O presidente O secretario xeral Diego Calvo Pouso José Luis Almau Supervia
02/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Pagamento de xurado

En cumprimento do disposto no artigo 49 do Regulamento de expropiación forzosa, do 26 de abril de 1957, este Servizo procede a executa-lo pagamento do xustiprezo de XURADO correspondente ó expediente de expropiación forzosa instruído para o termo municipal de CARBALLO por mor das obras do proxecto AC/03/010.01.1 “ACONDICIONAMENTO DA ESTRADA AC-414. CARBALLO-MALPICA DE BERGANTIÑOS. TREITO: CARBALLO-BUÑO”, o cal terá lugar o 22 DE MAIO DE 2012, DE 9.30 A 10.30 HORAS. Ós propietarios dos terreos que figuran na relación que se adxunta.0 pagamento efectuarase na CASA DO CONCELLO DE CARBALLO polo pagador deste Servizo e en presenza do representante da Administración e do alcalde e secretario do devandito Concello.0 que se fai público para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Asdo.: ANTONIO LÓPEZ BLANCO INFORME DE FINCAS OBRA: ACONDICIONAMENTO DA ESTRADA AC-414. CARBALLO-MALPICA DE BERGANTIÑOS. TREITO: CARBALLO-BUÑO. TERMO MUNICIPAL: CARBALLO. CLAVE DE OBRA: AC/03/010.01.1.
02/05/2012 | Administración LocalMunicipal
Oroso
Anuncio de delegación de funcións

Por Resolución da Alcaldía do 23/04/2012, delegáronse as funcións da Alcaldía no 4.º tenente de alcalde, Luís Rey Villaverde. Esta delegación ten efectos entre o 28/04/2012 e o 05/05/2012, ambos incluídos. Oroso, 23 de abril de 2012 O alcalde, Manuel Mirás Franqueira
02/05/2012 | Administración LocalMunicipal
Santiago de Compostela
Urbanismo
Anuncio de información pública do Proxecto de urbanización da zona de contacto entre o solo urbanizable non programado número 6 (SUNP-6) e o Plan especial de reforma interior número 5 (PERI-5). San Lázaro

A Xunta de Goberno Local, na sesión ordinaria que tivo lugar o día 20 de febreiro de 2012, adoptou entre outros o seguinte acordo: a) Aprobar inicialmente o Proxecto de urbanización da zona de contacto entre o solo urbanizable non programado número 6 (SUNP-6) e o Plan especial de reforma interior número 5 (PERI-5) –San Lázaro-, formulado polo Concello de Santiago. b) En aplicación do procedemento regulado polo artigo 110.4 da Lei 9/2002, do 30 de decembro, de ordenación urbanística e protección do medio rural de Galicia (LOUG), o proxecto inicialmente aprobado someterase a información pública durante o prazo de vinte días, mediante anuncios que para o efecto se publicarán no Boletín Oficial da Provincia e nun xornal dos de maior circulación na provincia. Durante o trámite de información pública solicitaranse os informes das empresas subministradoras de servizos, así como o do director xeral do Patrimonio Cultural. Durante o prazo de vinte días, contado a partir do seguinte ao da publicación deste anuncio no Boletín Oficial da Provincia, os interesados poderán consultar o expediente no Servizo de Planeamento e Xestión e formular as alegacións que xulguen oportunas. Santiago de Compostela, 18 de abril de 2012 O alcalde Asdo: Angel Currás Fernández
02/05/2012 | Administración LocalMunicipal
Brión
Edicto resolución de contrato

Logo de intentada infrutuosamente, por parte desta administración municipal, a notificación domiciliaria prevista no artigo 59 da Lei 30/1992, de 26 de novembro, de réxime xurídico das administracións públicas e do procedemento administrativo común, á empresa IT-PROJETS SL sen que puidera ser realizada, procédese á notificación mediante anuncio no Boletín Oficial da Provincia e remisión ao taboleiro de edictos do concello do seu último domicilio, da resolución de alcaldía de data 16 de abril de 2012, que se transcribe de seguido: “Visto o informe asinado polo técnico informático municipal do 16.04.2012 como encargado do contrato de subministro mediante arrendamento, sen opción de compra, de tres máquinas de control de tempo, adxudicado á empresa IT-PROJETS, S. L, CIF: B-15900871, e formalizado mediante documento administrativo de data 22.07.2009, polo que se solicita que se resolva o contrato por causa imputable ao contratista posto que desde o mes de febreiro de 2011 non prestou o servizo de mantemento incluído no contrato. Visto o disposto nos artigos 194 a 197 e 206 a 208 da Lei 30/2007, do 30 de outubro, de contratos do sector público, vixente á data de formalización do contrato, e de aplicación ao abeiro do disposto na Disposición Transitoria 1ª. do RDL 3/2011, do 14 de novembro, polo que se aproba o texto refundido da Lei de contratos do sector público, de conformidade coas competencias desta Alcaldía segundo o art.21 da Lei 7/85, do 2 de abril, e D. Adic.2ª do texto refundido da Lei de contratos do sector público, resolvo: 1º) Iniciar expediente para a resolución do contrato de subministro mediante arrendamento, sen opción de compra, de tres máquinas de control de tempo, celebrado coa empresa IT-PROJETS, S. L, CIF: B-15900871, que dará lugar, no seu caso, á incautación da garantía definitiva constituída e á indemnización dos danos e prexuízos ocasionados a este Concello que excedan do importe de dita garantía e que serán concretados ao longo do procedemento.2º) Conceder á empresa IT-PROJETS, S. L un prazo de dez días naturais de audiencia consonte co establecido no art.109 do RD 1098/2001, de 12 de outubro, polo que se aproba o regulamento xeral da Lei de contratos das administracións públicas, para que alegue o que estime por conveniente.3º) Conceder á entidade avalista Banco Pastor S. A. un prazo de dez días naturais de audiencia, para que alegue o que estime por conveniente.” O que se lle comunica consonte co disposto no art.109 do RD 1098/2001, de 12 de outubro, polo que se aproba o regulamento xeral da Lei de contratos das administracións públicas, para que no prazo de dez días naturais, contados a partir do día seguinte ao da recepción deste escrito poida formular as alegacións que estime por conveniente. Brión, 24 de abril de 2012. O Alcalde. Asd. José Luis García García.
02/05/2012 | Administración LocalMunicipal
Outes
Anuncio do padrón de vehículos do ano 2012

A Xunta de Goberno Local deste Concello, en sesión de 23 de abril de 2012, aprobou o padrón fiscal do imposto sobre vehículos de tracción mecánica do ano 2012, composto por un total de 5.305 recibos, comenzando por Vikas Cinthya Maria Mona Garcia Mila, José, e rematando por Regla Caridad Todorut Docon, Manuel. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO - ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 14 de xuño ata o día 14 de agosto de 2012. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 24 de abril de 2012. O ALCALDE, Asdo.: Carlos Enrique López Crespo.
02/05/2012 | Administración LocalMunicipal
Curtis
Delegación de competencias tributarias na Deputación da Coruña

Exposto ó público o acordo adoptado polo pleno deste concello en sesión celebrada o vinte e nove de febreiro de dous mil doce, polo que se acordou a delegación na Deputación Provincial da Coruña de determinadas competencias en materia tributaria, sen que durante o período de exposición pública se tivese presentado alegación algunha enténdese definitivamente adoptado o acordo ata o de agora provisional, e procédese á publicación do texto íntegro que a continuación se transcribe: • A facultade para establecer acordos ou convenios coa Administración Tributaria do Estado en materia de colaboración e inspección en relación co Imposto sobre Bens Inmobles, de acordo co previsto na Lei Reguladora das Facendas Locais, a Lei Reguladora do Catastro e as súas respectivas normas de desenvolvemento. • Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no chan, subsolo ou voo de vías públicas, a favor de empresas explotadoras de servizos de subministración de interese xeral. A xestión obxecto de delegación, afectará tanto ao suposto xeral do artigo 24 do Texto Refundido de Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, baseado no 1,5% dos ingresos brutos obtidos no termo municipal, como ao suposto especial de telefonía móbil. O exercicio das competencias delegadas levarase a cabo nos termos establecidos nas Bases para a prestación dos servizos tributarios aos concellos da provincia, aprobadas ao efecto pola Deputación Provincial da Coruña”. Contra este acordo, que pon fin á vía administrativa, poderase interpoñer recurso de reposición no prazo de 1 mes, ou ben, recurso contencioso-administrativo, ante os Xulgados do Contencioso Adiministrativo da Coruña, de conformidade co disposto na Lei 29/1998, de 13 de xullo, Reguladora da Xurisdición Contencioso-Administrativo, no prazo de 2 meses, contados dende a data de publicación do presente anuncio, sen prexuízo do exercicio de calquera outro recurso que estime oportuno. Curtis, 23 de abril de 2012 O Alcalde Javier Francisco Caínzos Vázquez
02/05/2012 | Administración LocalMunicipal
Curtis
Aprobación inicial da Ordenanza municipal reguladora da tramitación de expedientes de actividades e apertura de establecementos

Aprobada inicialmente polo Pleno do Concello de Curtis, en sesión celebrada o 20 de abril do ano en curso a “Ordenanza Municipal reguladora da Tramitación de Expedientes de Actividades e Apertura de Establecementos” deste Concello, de conformidade co disposto no apartado b) do art.49 da Lei 7/1985, de 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días hábiles, contados a partir do seguinte ó da inserción do presente Edicto no Boletín Oficial da Provincia, dentro dos cales os interesados poderán examinar a citada Ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda resolvendo as reclamacións que se presentasen, e aprobando a redacción definitiva da Ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. Curtis, 23 de abril O alcalde Javier Francisco Caínzos Vázquez
02/05/2012 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Modificación das previsións iniciais de ingresos nº 2/2012

Na sesión plenaria ordinaria celebrada o día 27 de abril de 2012, a Corporación Provincial acordou aprobar inicialmente a modificación das previsións iniciais de Ingresos nº 2/2012, que se tramita dentro do vixente Presuposto Xeral da Excma. Deputación provincial. O dito expediente quedará de manifesto na Secretaría Xeral desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, entenderase definitivamente aprobada, de acordo co disposto no artigo 20.1 do R. D. 500/90, do 20 de abril. A Coruña, 27 de abril de 2012 O PRESIDENTE, O SECRETARIO XERAL, Asdo.: Diego Calvo Pouso Asdo.: José Luis Almau Supervía
02/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Pagamento de xurado

En cumprimento do disposto no artigo 49 do Regulamento de expropiación forzosa, do 26 de abril de 1957, este Servizo procede a executa-lo pagamento do xustiprezo de XURADO correspondente ó expediente de expropiación forzosa instruído para o termo municipal de SERRA DE OUTES por mor das obras do proxecto AC/03/006.01 “MELLORA DE TRAZADO E CAPACIDADE DA AC-550 CEE-TUI. TREITO: MUROS-NOIA. SUBTREITO: LÍMITE MUNICIPAL MUROS CON SERRA DE OUTES-NOIA”, o cal terá lugar o 24 DE MAIO DE 2012, DE 10.00 A 11.30 HORAS. ós propietarios dos terreos que figuran na relación que se adxunta. O pagamento efectuarase na CASA DO CONCELLO DE SERRA DE OUTES polo pagador deste Servizo e en presenza do representante da Administración e do alcalde e secretario do devandito Concello.0 que se fai público, para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Asdo.: ANTONIO LóPEZ BLANCO INFORME DE FINCAS OBRA: MELLORA DE TRAZADO E CAPACIDADE DA AC-550 CEE-TUI. TREITO: MUROS-NOIA. SUBTREITO: LíMITE MUNICIPAL MUROS CON SERRA DE OUTES-NOIA. TERMO MUNICIPAL: SERRA DE OUTES. CLAVE DE OBRA: AC/03/006.01
02/05/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 56/2012

Resolución do 17 de abril de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Ferrol (expediente IN407A 56/2012). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: rúa Avda. de Arteixo, 171, 15007 - A Coruña. Denominación do proxecto: proxecto de L. M. T., C. T. Vigo n.° 144. Situación: concello de Ferrol. Características técnicas: Liña eléctrica de media tensión subterránea, a 15/20 kV, cunha lonxitude de 0,026 km, coa orixe en empalmes a realizar na L. M. T. SMR-712 (Bazán-112), tramo entre C. T. CD n.° 1 Esteiro (expediente 50.401) e C. T. esquina Velázquez, condutor tipo RHZ1-2OL-12/20kV, 3(1x240 Al), e final no C. T. proxectado. Centro de transformación prefabricado, cunha potencia de 250 kVA e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071 - A Coruña, no prazo de vinte días, a partir da última publicación. A Coruña, 17 de abril de 2012. Susana Vázquez Romero Xefa territorial da Coruña
02/05/2012 | Administración LocalMunicipal
Ribeira
Anuncio instalación máquinas expendedoras

1.- Entidade adxudicataria: Concello de Riveira.2.-Obxeto da autorización: Instalación nas distintas instalacións municipais mediante máquinas expendedoras de bebidas frías, bebidas quentes e productos sólidos alimenticios.3.-Duración da autorización: dous anos dende o día seguinte á notificación da concesión da autorización prorrogable por outros dous anos.4.-Tramitación, procedemento e forma de adxudicación: Ordinaria, libre concorrencia con pluralidade de criterios.5.-Garantía: 5 % do canón resultante, non podendo ser este inferior a 7.000,00 €. 6.-Obtención de documentación e información: Concello de Riveira, Praza do Concello CP 15.960 Riveira A Coruña. Teléfono: 981.871.050 (Extensión 218). Fax: 981.870.865. Data límite de obtención de documentación: ata o día de finalización do prazo de presentación de proposicións.7.- Presentación de ofertas e das solicitudes de participación: 15 días naturais seguintes á publicación do anuncio no BOP. Documentación: a establecida no Prego. Lugar de presentación: Rexistro Xeral do Concello en horario de oficina: 9:00 a 14:00 horas (luns a venres); 9:00 a 13:00 horas (sábados). 8.-Apertura de ofertas: Na Casa Consistorial, ás 11:00 horas do primeiro día hábil seguinte a aquel en que remate o prazo sinalado para a presentación de proposicións (si coincide en sábado dito acto trasladarase ó primeiro día hábil seguinte). O devandito acto será público. En Riveira a 18 de abril de 2.012 O ALCALDE Don Manuel Ruiz Rivas
02/05/2012 | Administración LocalMunicipal
Culleredo
Secretaría Xeral. Padrón de Habitantes
Baixa habitantes por caducidade

En uso das facultades que me confire o artigo 21.1. s da Lei 7/1985, de 2 de abril, reguladora das bases de réxime local e atendendo ao disposto na Resolución de 28 de abril de 2005 da Presidencia do Instituto Nacional de Estatística e do director xeral de Cooperación Local pola que se ditan instrucións técnicas aos concellos sobre o procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada dous anos e na Resolución de 1 de abril da Presidencia do Instituto Nacional de Estatística e do director xeral de Cooperación Territorial pola que se ditan instrucións técnicas aos concellos sobre a xestión e revisión do padrón municipal. Unha vez que se practicou notificación infrutuosa e/ou ao non presentarse as persoas interesadas a formalizar a súa renovación na inscrición padroal 1º.-Declarar que as seguintes inscricións padroais caducaron e polo tanto se acorda a súa BAIXA no padrón municipal de habitantes deste municipio, a data de efectos da cal será, a teor no disposto na Lei 30/1992 de 26 de novembro, de réxime xurídico das administracións públicas e de procedemento administrativo común, a data da baixa será a da súa publicación no Boletín Oficial da Provincia.1. FORTET AAMARA, CARLOS JERONIMO 2. SERNA TATULESCU, RAUL FELIX JESUS HIPOLITO GARCIA 3. BERBER GHALLADA, ZHIWEN DANUT MARIUS 4. ALMOZARA BEIN, CIRINO 5. DUGNOL ADUNA, ROSA HELENA 6. BULGAR MEHTA, MARIA CARMEN ADELA 7. DE BURUAGA, FEDERICO FERNANDO ANELO SAENZ 8. PERILLO OLSON, ELIZABET 9. GILLUE ENNAJI, MARIANO ALEJANDRO 10. BECAS HELLIWELL, ARACELY 11. VALDALISO NASSIB, SOFIA ESTHER JOSEFA ANTONIA 12. ESARTE RABBANI, MARIA CONTEMPLACION 13. BUESO CASASEMPERE, MIGUEL ARTURO JULIAN ENRIQUE 14. BEDARONA ANTAO, RU 15. SALADICH SHEVCHYK, JOSE IÑIGO 16. TIRA BEADE, ROXANA ALEJANDRA 17. PALLISER BERDUGO, THAMI EL MOFADDALA 18. MAYNEGRE SLIWINSKA, EVER 19. DE VILLAJOS, ANTONIO BAUTISTA ONA ORTIZ 20. TOBLER SUMAREH, SILVIA PAULINA 21. LUZZY PICAPIEDRA, RAFELA 22. ALE EMBI, LORENZO CARLOS 23. PEREZ QUEVEDO, ARANZAZU ISABEL YASMANI GIMENES 24. HECKMANN RONCERO, ALEX ANTONIO 25. SLAVKOVA COT, MARIA LLEDO 26. SANDOBAL BARGANS, YUMA MARIA CONSTANCIA 27. ENRRIQUEZ MENTRIDA, PABLO BERNARDO 28. MANZANARA MEGAL, CESAR LEONARDO LOPEZ 29. GUSTRAN BAKHOUM, ARACELI ROSARIO Culleredo, 23 de abril de 2012 O ALCALDE ASDO.- Julio Sacristán de Diego.
02/05/2012 | Administración LocalMunicipal
Pontedeume
1.º trimestre 2012 auga, saneamento e depuración

Aprobado o padrón das taxas de subministro de auga potable, saneamento e depuración correspondente ao primeiro trimestre de 2012 e as liquidacións resultantes deste, cos seguintes datos: ABASTECEMENTO DE AUGA M 3 facturados: 235.260 Padrón: 91.123,58 Euros, IVE excluido SANEAMENTO M 3 facturados: 169.567 Padrón: 24.018,01 Euros, IVE excluido DEPURACIÓN M 3 facturados: 152.280 Padrón: 37.573,29 Euros, IVE excluido Expóñense ao público todos os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao padrón todos os interesados poderán interpor recurso de reposición ante esta alcaldía, segundo o disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes dende a súa interposición. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. O prazo de cobramento en período voluntario abranguerá dende o día 9 de maio de 2012 ao 9 de xullo de 2012. O pagamento farase efectivo nas oficinas da empresa Aquagest. Tamén existe a posibilidade de domiciliar o pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Pontedeume, 19 de abril de 2012 O ALCALDE; Asdo. Gabriel Torrente Piñeiro.
02/05/2012 | Administración LocalMunicipal
Vimianzo
Resolución da Alcaldía de baixa de estranxeiros non comunitarios

As instruccións técnicas contidas na resolución do 28-04-2005, dictadas pola presidenta do Instituto Nacional de Estatística e do director xeral de Cooperación Local establecen ó procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada 2 anos. Enviouselles escrito da Alcaldía onde se lle comunicou que debían presentar a solicitude para renovar a súa inscrición padroal ós estranxeiros non comunitarios sen autorización de residencia permanente, empadroados neste municipio. Na data do 28 de novembro de 2011, entregouselle persoalmente a Ibtissem Lamorena Illes a comunicación de caducidade da súa inscrición padroal. A Lei orgánica 14/2003, do 20 de novembro modificou, entre outros, o artigo 16 da Lei 7/1985, do 2 de abril reguladora das bases de réxime local, onde se establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, así como a cadudicade de ditas inscricións, no caso de non levarse a cabo as renovacións. A Karina Funcasta Blasco non presentou neste concello a solicitude de renovación da súa inscrición no Padrón como esixe a referida Lei. Visto canto antecede, a Alcaldía RESOLVE: Primeiro.- Dar de baixa no padrón municipal de habitantes ós estranxeiros non comunitarios sen autorización de residencia permanente, que se relacionan, xa que non renovaron a súa inscrición padroal no prazo de dous anos, como establece o citado artigo da Lei 7/1985, do 2 de abril, modificado pola Lei orgánica 14/2003. Segundo.- Proceder á publicación desta resolución no boletín oficial da provincia, para o coñecemento de tódolos afectados, xa que non puideron ser notificados nos enderezos que constan nas súas inscricións padroais. Vimianzo, 13 de marzo de 2012 O alcalde O secretario Manuel Antelo Pazos Rafael José Del Barrio Berbel
02/05/2012 | Administración LocalMunicipal
Pontedeume
Aprobación inicial expediente modificación de crédito nº 06/12: subexpediente nº 01/12 de suplemento de crédito

Na Intervención municipal, e segundo o que se dispón no artigo 112 da Lei 7/1985, do 2 de abril, reguladora das bases do réxime local e o artigo 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, ao que se remite o artigo 177.2 do mismo texto legal, exponse ao público para os efectos de reclamacións o expediente de modificación de crédito nº 06/12: subexpediente nº 01/12 de suplemento de crédito financiado con baixas por anulación por un importe total de 107.837,26 euros (CENTO SETE MIL OITOCENTOS TRINTA E SETE EUROS CON VINTE E SEIS CÉNTIMOS), no orzamento do ano 2009, prorrogado para o ano 2012, aprobado inicialmente pola Corporación en Pleno, na sesión ordinaria que tivo lugar o 26 de abril de 2012. Os interesados que estean lexitimados segundo o que se dispón no artigo 170.1 do citado Real decreto lexislativo 2/2004, e polos motivos taxativamente enumerados no apartado número 2 deste mesmo artigo, poderán presentar reclamacións con suxeción aos seguintes trámites: a) Prazo de exposición e admisión de reclamacións: quince días hábiles a partir do seguinte á data de inserción deste anuncio no Boletín Oficial da Provincia. O expediente considerarase definitivamente aprobado se durante o citado período non se presentasen reclamacións. b) Oficina de presentación: Rexistro Xeral do Concello. c) Órgano ante o que se reclama: Pleno do Concello. Pontedeume, 27 de abril de 2012 O alcalde Asdo: Gabriel Torrente Piñeiro
02/05/2012 | Administración LocalMunicipal
Culleredo
Secretaría Xeral
Delegación para celebración matrimonio

Por resolución ditada en data 19 de abril de 2012, o sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Enrique Oscar Fernandez de Aguirre Soder, para a celebración do matrimonio civil entre Don TABARE ERIC ANDREI LOBAN PULLA. e Dona BELINDA ISABEL CHALUD TINEO o vindeiro sábado, día 21 de abril de 2012, ás 18:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 23 de abril de 2012 O alcalde, Asdo.: Julio Sacristán de Diego.
02/05/2012 | Administración LocalMunicipal
Boiro
Delegación de funcións da Alcaldía por ausencia do titular

Non sendo posible a asistencia do alcalde a sesión ordinaria da Xunta de Goberno Local e Comisión de Coordinación da Xestión Municipal, que se celebrarán o día de hoxe 24 de abril, por asistencia a Deputación Provincial en Representación do Concello de Boiro Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións ao primeiro Tenente de Alcalde don Fernando Manuel García Diéguez o día 24 de abril a partir das 11:30 da maña. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á vía administrativa e contra a cal poderase interpoñer, potestativamente, recurso de reposición ante o mesmo órgano que ditou o acto, no prazo dun mes contado desde o día ó de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo, no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ó Pleno na seguinte sesión ordinaria que se convoque. Boiro, 24 de abril de 2012. O alcalde, Ante min, A secretaria, Asdo. Juan José Dieste OrtiGueira. Asdo. Raquel B. Bahillo Varela.
02/05/2012 | Administración LocalMunicipal
Brión
Edicto exposición pública padrón fiscal

Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de saneamento, correspondente ao 1º trimestre de 2012, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita en Urb. Agronovo, 126 baixo, de Brión, en horario de 9 a 13 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9 a 13 horas, e de luns a venres, en período voluntario desde o 1 de maio ata o vindeiro 30 de xuño. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Brión, 23 de abril de 2012. O Alcalde Asd. José Luis García García.
02/05/2012 | Administración LocalMunicipal
Sada
Secretaría
Aprobación inicial da modificación da Ordenanza fiscal nº 16, reguladora da taxa por postos e barracasAprobación inicial da modificación da Ordenanza fiscal nº 16, reguladora da taxa por postos e barracas

O Pleno do Concello, en sesión celebrada o día 11 de abril de 2012, aprobou provisionalmente o expediente de modificación da Ordenanza fiscal nº 16, reguladora da taxa por postos e barracas. Dito expediente permanecera exposto ao público na Secretaría do Concello, durante o prazo de trinta días habiles contados a partir do seguinte ao da publicación deste anuncio no Boletín Oficial da Provincia, a fin de que os interesados poidan examinalo e presentar as reclamacións que estimen oportunas. De non presentar reclamacións durante o prazo expresado, o expediente entenderase definitivamente aprobado. Sada, 11 de abril de 2012 O Alcalde Asdo.: Ernesto Anido Varela
03/05/2012 | Administración LocalMunicipal
Oleiros
Secretaría Xeral
Edicto denuncias de tráfico

Debido á imposibilidade de notificarlles aos interesados as resolucións correspondentes, publícase este edicto en cumprimento do artigo 59 da Lei 30/1992, de 26 de novembro. Identificación do condutor: de non ser vostede o condutor do vehículo denunciado no momento da comisión da infracción disporá dun prazo de 15 días naturais para identificar verazmente o condutor responsable da infracción, indicando o número de boletín ou matrícula, nome completo, número de permiso de conducir e enderezo para notificacións ou, no seu caso, copia da autorización administrativa que o habilite para conducir en España. O incumprimento desta obriga constitúe unha infracción sancionable coa multa prevista no artigo 67.2. a) do RD 339/90, do 2 de marzo (LSV). Pagamento con reducción do 50% do importe da sanción: No prazo de 20 días naturais dende o seguinte á presente publicación, o que implica o remate do procedemento o día do pagamento, a renuncia a formular alegacións e demais consecuencias previstas no artigo 80 LSV. O pagamento poderase realizar: -Nas oficinas de Facenda Local (avenida Ernesto Che Guevara 12 baixo) -Ingreso na conta 2080-0064-95-311000174 de NovaGalicia Banco -Mediante xiro postal dirixido á Facenda Local Presentación de alegacións ou proposta de probas: No prazo de 20 días naturais, o que implicará a perda do desconto do 50%. Sanción: se non se formulan alegacións nin se paga a denuncia correctamente notificada surte efecto de acto resolutorio do procedemento, e terase por concluído o procedemento sen necesidade de ditar resolución expresa. Oleiros, 10 de abril de 2012 A primeira tenente de alcalde delegada de Interior (D. A. 560/12, de 10 de febreiro) Asdo.: María José Varela Neira